ఉత్తరప్రదేశ్ క్రికెట్ జట్టు

ఉత్తరప్రదేశ్ క్రికెట్ జట్టు, ఉత్తర ప్రదేశ్ క్రికెట్ అసోసియేషన్ ఆధ్వర్యంలో ఉత్తరప్రదేశ్ రాష్ట్రంలో ఉన్న దేశీయ క్రికెట్ జట్టు. గతంలో ఈ జట్టును యునైటెడ్ ప్రావిన్సెస్ క్రికెట్ జట్టు అనేవారు. ఈ జట్టు ఫస్ట్-క్లాస్ క్రికెట్ టోర్నమెంట్ రంజీ ట్రోఫీ, పరిమిత ఓవర్ల విజయ్ హజారే ట్రోఫీ, సయ్యద్ ముస్తాక్ అలీ ట్రోఫీల్లో పోటీపడుతుంది. 2005-06లో రంజీ ట్రోఫీని గెలుచుకోవడమే కాక, ఐదు సందర్భాలలో రన్నరప్‌గా నిలిచింది. సురేష్ రైనా, మహ్మద్ కైఫ్, పీయూష్ చావ్లా, ప్రవీణ్ కుమార్, భువనేశ్వర్ కుమార్, కుల్దీప్ యాదవ్, సుదీప్ త్యాగి వంటి క్రికెటర్లు ఉత్తరప్రదేశ్ జట్టు నుండి భారత జట్టు లోకి వెళ్ళారు.  

 పోటీ చరిత్ర 
ఈ బృందం 1934లో "యునైటెడ్ ప్రావిన్స్" పేరుతో ఏర్పడింది. వారి ప్రారంభ సంవత్సరాల్లో రంజీ ట్రోఫీలో 1939-40లో రన్నరప్‌గా నిలవడం, ఆ ట్రోఫీలో జట్టు అత్యుత్తమ ప్రదర్శన. 1950-51 సీజన్‌లో జట్టు పేరును " ఉత్తరప్రదేశ్ "గా మార్చారు.

రంజీ ట్రోఫీ క్రికెట్‌లో ఉత్తరప్రదేశ్ జట్టు చరిత్ర చాలాకాలం పాటు అంత బలంగా లేదు. రంజీ ట్రోఫీ ఎలైట్ గ్రూప్‌లో వారి ఏకైక విజయం 2005-06 సీజన్‌లో మాత్రమే. ఆ విజయం, రంజీ ట్రోఫీ క్రికెట్ చరిత్రలో అత్యంత అద్భుతమైన పునరాగమనాల్లో ఒకటి. ఎందుకంటే ఆ సీజన్‌లో ఒకానొక సమయంలో ఉత్తరప్రదేశ్ పతనం అంచున ఉంది.

వారు అంతకు ముందు రెండుసార్లు రన్నరప్‌గా నిలిచారు, 1997-98లో ఒకసారి బలమైన కర్ణాటక జట్టుపై, ఒకసారి 1977-78లో మహ్మద్ షాహిద్ కెప్టెన్సీలో అదే జట్టుపై ఫైనల్లో ఓడిపోయారు. 2007-08 సీజన్‌లో జట్టు రన్నరప్‌గా నిలిచింది. 2005-06 సీజన్‌లో చీఊపిన ప్రదర్శన మాదిరిగానే, వారు ఛాంపియన్‌షిప్‌ను గెలవడానికి బహిష్కరణ అంచు నుండి పుంజుకుంది. అయితే ఈసారి ఫైనల్‌లో ఢిల్లీ చేతిలో ఓడిపోయింది.

సీజన్‌లో అత్యధిక పరుగులు చేసిన వారిలో 3వ స్థానంలో నిలిచిన వారి కెప్టెన్, మీడియం పేసర్ సుదీప్ త్యాగి, సీజన్‌లో 2వ అత్యధిక వికెట్లు తీసిన ఆటగాడు. రంజీ ట్రోఫీ ఫైనల్‌లో 8 వికెట్లు తీసిన ప్రవీణ్ కుమార్ ఈ సీజన్‌లో అద్భుతమైన ప్రదర్శనలు ఇచ్చారు.

విజయ్ హజారే ట్రోఫీలో వారి అత్యుత్తమ ప్రదర్శన 2004–05లో తమిళనాడుతో ఉమ్మడి విజేతగా నిలవడం. 2006 లో వారు ధర్మశాలలో సియాల్‌కోట్ క్రికెట్ జట్టును ఓడించి నిస్సార్ ట్రోఫీని గెలుచుకున్నారు. ఇరానీ ట్రోఫీలో వారి ఏకైక ప్రదర్శన 2006-07 సీజన్‌లో జరిగింది, దీనిలో వారు రెస్ట్ ఆఫ్ ఇండియా జట్టుతో ఓడిపోయారు.

 రంజీ ట్రోఫీలో అత్యుత్తమ ప్రదర్శన (ఫైనల్) 
సంవత్సరం స్థానం 2008–09 ద్వితియ విజేత 2007–08 ద్వితియ విజేత 2005–06 విజేత 1997–98 ద్వితియ విజేత 1977–78 ద్వితియ విజేత 1939–40 ద్వితియ విజేత

 విజయ్ హజారే ట్రోఫీలో అత్యుత్తమ ప్రదర్శన (ఫైనల్) 
సంవత్సరం స్థానం 2020–21 ద్వితియ విజేత 2004–05 విజేత

 ప్రముఖ ఆటగాళ్లు 
భారతదేశం తరపున టెస్ట్ క్రికెట్ ఆడిన ఉత్తరప్రదేశ్ ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 గోపాల్ శర్మ (1985)
 మహ్మద్ కైఫ్ (2000)
 నిఖిల్ చోప్రా (2000)
 రుద్ర ప్రతాప్ సింగ్ (2006)
 పీయూష్ చావ్లా (2006)
 సురేష్ రైనా (2010)
 ప్రవీణ్ కుమార్ (2011)
 భువనేశ్వర్ కుమార్ (2013)
 కుల్దీప్ యాదవ్ (2017)

భారతదేశం కోసం వన్‌డే ఆడిన (కానీ టెస్ట్ క్రికెట్ ఆడని) ఉత్తర ప్రదేశ్ ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 రుద్ర ప్రతాప్ సింగ్ (1986)
 జ్ఞానేంద్ర పాండే (1999)
 సుదీప్ త్యాగి (2009)

భారతదేశం కోసం T20I ఆడిన (కానీ టెస్ట్ లేదా వన్‌డేలు ఆడని) ఉత్తరప్రదేశ్ ఆటగాళ్ళు. బ్రాకెట్లలో తొలి మ్యాచ్ ఆడిన సంవత్సరం:

 శివం మావి (2023)

 ప్రస్తుత స్క్వాడ్ 
అంతర్జాతీయ మ్యాచ్‌లు ఆదిన ఆటగాళ్ల పేర్లను బొద్దుగా చూపించాం.
పేరుపుట్టినరోజుబ్యాటింగు శైలిబౌలింగు శైలిగమనికలుబ్యాటర్లురింకూ సింగ్ఎడమచేతి వాటంకుడిచేతి ఆఫ్ బ్రేక్ Plays for Kolkata Knight Riders in IPLఅక్షదీప్ నాథ్కుడిచేతి వాటంకుడిచేతి మీడియం ఫాస్ట్ Vice-Captainప్రియమ్ గార్గ్కుడిచేతి వాటంకుడిచేతి మీడియం Plays for Delhi Capitals in IPLమాధవ్ కౌశిక్కుడిచేతి వాటంకుడిచేతి ఆఫ్ బ్రేక్ సమీర్ చౌదరికుడిచేతి వాటంకుడిచేతి ఆఫ్ బ్రేక్ దివ్యాన్ష్ జోషికుడిచేతి వాటంకుడిచేతి మీడియం అభిషేక్ గోస్వామికుడిచేతి వాటంకుడిచేతి ఆఫ్ బ్రేక్ సమీర్ రిజ్వీకుడిచేతి వాటంకుడిచేతి ఆఫ్ బ్రేక్ ఆల్ రౌండర్లుకరణ్ శర్మకుడిచేతి వాటంకుడిచేతి ఆఫ్ బ్రేక్ CaptainPlays for Lucknow Super Giants in IPLవికెట్ ల్కీపర్లుఆర్యన్ జూయాల్కుడిచేతి వాటంధ్రువ్ జూరెల్కుడిచేతి వాటంPlays for Rajasthan Royals in IPLస్పిన్ బౌలర్లుసౌరభ్ కుమార్ఎడమచేతి వాటంఎడమచేతి స్లో ఆర్థడాక్స్శివం శర్మకుడిచేతి వాటంఎడమచేతి స్లో ఆర్థడాక్స్శివ సింగ్కుడిచేతి వాటంఎడమచేతి స్లో ఆర్థడాక్స్కుల్దీప్ యాదవ్ఎడమచేతి వాటంSlow left-arm unorthodoxPlays for Delhi Capitals in IPLపేస్ బౌలర్లుశివం మావికుడిచేతి వాటంకుడిచేతి ఫాస్ట్ మీడియంPlays for Gujarat Titans in IPLఅంకిత్ రాజ్‌పూత్కుడిచేతి వాటంకుడిచేతి మీడియం ఫాస్ట్ యువరాజు యాదవ్కుడిచేతి వాటంకుడిచేతి మీడియం ఆకిబ్ ఖాన్కుడిచేతి వాటంకుడిచేతి మీడియం కార్తీక్ త్యాగికుడిచేతి వాటంకుడిచేతి ఫాస్ట్Plays for Sunrisers Hyderabad in IPLకార్తికేయ జైస్వాల్కుడిచేతి వాటంకుడిచేతి మీడియం యశ్ దయాళ్కుడిచేతి వాటంఎడమచేతి మీడియం ఫాస్ట్Plays for Gujarat Titans in IPL

 కోచింగ్ సిబ్బంది 

 ప్రధాన కోచ్: విజయ్ దహియా 
 అసిస్టెంట్ కోచ్: విక్రమ్‌జీత్ మాలిక్
 శిక్షకుడు: రషీద్ జిరాక్
 ఫిజియో: జీషన్ రైస్
 మేనేజర్: దీపన్నకర్ మాళవ్య
 వీడియో విశ్లేషకుడు : సుబ్బారావు
 ఫీల్డింగ్ కోచ్ : మూసీ రజా

 ఇవి కూడా చూడండి 

 ఢిల్లీ క్రికెట్ జట్టు
 కేరళ క్రికెట్ జట్టు

 మూలాలు 

వర్గం:భారతదేశం లోని దేశీయ క్రికెట్ జట్లు